許樂善

許樂善（），字修之，號惺所，後改号惺初，直隸松江府華亭縣人，民籍，明朝政治人物。

生平 
應天府鄉試第一百四十二名舉人。隆慶五年（1571年）中式辛未科會試第三百五十六名，三甲第一百零二名進士。令郏县，五年七月选为湖广道试御史，六年七月實授，九月巡按直隶等处印烙种马兼理屯田。十年七月起复，以中途患病乞归。十一年十月復除江西道御史，巡按直隶，十三年正月以病乞归。起复原职，三十一年六月掌河南道事，三十二年六月升太仆寺少卿添注，三十五年七月晋南光禄寺卿，三十七年十一月升南京通政使。在郏，蠲除酒税、修筑城邑，郏民赖焉。在台，值张居正夺情，都御史上公疏慰留，诸御史皆署名，乐善为居正门下士，独不署。巡按畿南，劾治不法、请停矿税、救建言御史，举朝称之。万历三十九年致仕，天启六年卒，享年八十，赐祭葬，祀乡贤。著《适志斋稿》十卷。徐光启、利玛窦合译《几何原本》，乐善与焉，遂受洗。后光启孙女徐甘第大嫁乐善之孙远度，产子女八人，皆受洗，许氏遂为江南教务重心。

家族 
曾祖許璋；祖父許福；父許有良。嫡母趙氏；生母沈氏。具庆下。兄许继善（贡士）、许从善、许兼善（贡士）、许好善。弟許復善。

参考文献

許姓
華亭縣人
明朝郟縣知縣
明朝太仆寺少卿
南京光禄寺卿
明朝南京通政使
隆慶四年庚午科應天鄉試舉人
明朝湖廣道監察御史
明朝河南道監察御史